《临江仙 其一》
清代·许德蘋

庭院深深深几许，云窗雾阁都扃。韶华最好近清明。

鸟啼声隔牖，花放色倾城。

蝶舞蜂喧天亦醉，江南作赋难成。夭桃一树易飘零。

冶游三月兴，寻梦十分情。

作者简介：许德蘋，字香滨，吴县人，自号采白仙子。本扬州邓氏女，父母早亡遂为苏州许氏女。么凤词人朱和羲侧室，咸丰辛酉殉粤匪难。